નાનપણમાં જ તેણે લેખનકળા પર હાથ અજમાવ્યો હતો અને તેમાં એની બળવાખોર વૃત્તિ અને કટાક્ષ તરી આવતાં હતાં. એક દિવસ તેણે એક નાનકડી વાર્તા લખી. તેમાં એક શેઠાણીની સ્વાર્થી અને લોભીવૃત્તિ ઉપર કટાક્ષ હતો. શેઠાણી જાતજાતની વાનગી બનાવતી હતી. એક ભિખારણ ભીખ માટે કરગરતી હતી, પણ શેઠાણીએ એે ધુત્કારી કાઢી. તે સાંભળીને કાગડો બોલ્યો, આવા માણસો પાસેથી માગ્યે ન મળે, પણ જો આમ મળે એમ કહીને કાગડો ઊડ્યો અને ઝાપટ મારીને વાનગી ચાંચમાં ઉપાડી ગયો!